Hematocrítico

Miguel Ángel López González, popularmente coñecido como Hematocrítico ou El Hematocrítico de Arte, nado na Coruña en 1976 e finado en Navia (Vigo) o 27 de novembro de 2023, foi un mestre, humorista, escritor e activo comunicador en redes sociais galego. Traxectoria
Exerceu de profesor de ensino infantil, inglés e primaria dúas décadas no colexio das Escravas da Coruña.
Como comunicador o seu papel principal foi o de blogueiro, inicialmente, e logo como tuiteiro, onde no momento do seu falecemento a finais de 2023 contaba con 160000 seguidores. Tamén colaborou en medios tradicionais, como a revista de cinema Cinemanía, El Diario, ou a revista de humor Mongolia. Tamén foi comentarista dos programas de Antena 3 Top Chef, Pekin Express e Casados a primera vista.
Xa nunha contorna máis local foi colaborador no programa de radio Turkía, que copresentaban Antón Lezcano e Txury Ferrer. Ademais, foi presentador en 2015 e 2016 dos TEDxMadrid.
Na súa obra nas redes sociais expresouse preferentemente en lingua castelá, se ben na obra literaria publicou tanto en galego como en castelán. Literariamente cultivou tanto a banda deseñada de carácter didáctico como a literatura infantil e xuvenil.
En novembro de 2024 celebrouse en Vigo o Hematofesti e creouse o I Premio Humor con H de álbum ilustrado infantil. Obra
Novela gráfica
El Hematocrítico de Arte (2012). Bilbao: Caramba. 96 páxs. ISBN 978-8493930653 (4ª).
Drama en el portal (2013). Bilbao: Caramba. 128 páxs. ISBN 9788494060243.
El Hematocrítico de Arte 2 (2015). Bilbao: Caramba. 96 páxs. ISBN 9788461697519.
El Hematocrítico de Artres (2017). Bilbao: Caramba. 96 páxs. ISBN 978-8416880188.
Literatura infantil
Feliz Feroz (2014). Anaya. Premio Fundación Cuatrogatos 2015.
Axente Riciños (Xerais, 2016).
O lobo con botas (Xerais, 2016)
Rapunzel con piollos (2019) Pequeno Merlín, álbums. Ilustracións de Mar Villar. Tradución de Anaír Rodríguez. Xerais. 72 páxs. ISBN 978-84-9121-569-1.
Alcaldesa vermella (2020) Ilustracións de Mar Villar. Anaír Rodríguez, tradutora. Xerais. 72 páxs. ISBN 978-84-9121-650-6.
Mi hermono (2021). Anaya. Ilustracións de Alberto Vázquez.
Un perro (2021). Anaya. Ilustracións de Alberto Vázquez.
Vaia cabuxiño! (2021) Ilustracións de Mar Villar. Tradución de Anaír Rodríguez. Vigo: Xerais. 72 páxs. ISBN 978-84-9121-883-8.
Dejadme en paz. Max Burbuja 1 (2021) Ilustracións de Santy Gutiérrez. B de Blok, do grupo Penguin Random House.
Robar está fatal. Max Burbuja 2 (2021) Ilustracións de Santy Gutiérrez. B de Blok, do grupo Penguin Random House.
Se hace viral. Max Burbuja 3 (2021) Ilustracións de Santy Gutiérrez. 128 páxs. B de Blok, do grupo Penguin Random House.
Contra el comedor. Max Burbuja 4 (2021) Ilustracións de Santy Gutiérrez. 128 páxs. B de Blok, do grupo Penguin Random House.
Dona Problemas (2023). Vigo: Xerais. Ilustracións de Paco Roca.
Morto de fame (2023). Vigo: Xerais. 72 páxs. ISBN 978-84-1110-330-5. Tradución de Anaír Rodríguez e ilustracións de Mar Villar.
Unha unicornia (2023). Vigo: Xerais. ISBN 978-84-1110-405-0. Ilustracións de Alberto Vázquez.
Dona Problemas, salvadora da escola (2024, póstuma). Vigo: Xerais. 96 páxs. Ilustracións de Paco Roca. ISBN 978-84-1110-258-2.
Dona Problemas, rescatadora de mascotas (2025, póstuma). Vigo: Xerais. 104 páxs. ISBN 978-84-1110-667-2.
Banda deseñada
A media hora dos heroes. Lendas do recreo (2020). Ilustracións de Albert Monteys, tradución de Anaír Rodríguez. Xerais. 72 páxs. ISBN 978-84-9121-653-7.
Campións do mundo. Lendas do recreo (2020) Ilustracións de Albert Monteys, tradución de Anaír Rodríguez. Xerais. 72 páxs. ISBN 978-84-9121-654-4.
Obras colectivas
Caramomia (2023). Vigo: Xerais. Con María Lado, Daniel Landesa, Ledicia Costas. Ilustrador: Martín Romero. Vida persoal
Finou dun infarto na casa onde vivía, en Navia (Vigo), e que compartía coa súa parella, a tamén escritora Ledicia Costas.
Tiña dúas fillas. Premios
2015: Premio Fundación Cuatrogatos por Feliz Feroz.
2021: gañador do XXXIX Concurso de Narrativa Infantil ‘Vila d’Ibi’ por Doña Problemas. 2024: Medalla de Ouro ao Mérito das Belas Artes 2023, a título póstumo.